COVID-19 diagnosticēšana

thumb|270px|Skaidrojums par vīrusa daudzuma (apakšējā līkne) un pret to vērsto antivielu IGM un IgG koncentrācijas (augšējās līknes) izmaiņām mēneša laikā pēc inficēšanās ar SARS-CoV-2.
[thumb|270px|[ASV pieejamais SARS-CoV-2 vīrusa RT-PĶR laboratoriskais tests.]]
**COVID-19 (2019. gada koronavīrusa slimības) diagnosticēšana** balstās uz šīs slimības klīniskajām pazīmēm (klepus, drudzis un aizdusa) un pozitīviem SARS-CoV-2 vīrusa laboratoriskajiem testiem.
Krūšukurvja datortomogrāfija (CT) palīdz diagnosticēt COVID-19 pacientiem ar plaušu karsoni.

Honkongas slimību kontroles centrs izveidoja universālu shēmu, kurā visi aizdomās turētie pacienti drīkstēja palikt mājās, gaidot neatliekamās palīdzības darbinieku, kas viņiem iedeva SARS-CoV-2 vīrusa testa mēģeni parauga iespļaušanai, kas tūlīt tika nosūtīta uz centralizētu laboratoriju. Arī Apvienotās Karalistes Nacionālais veselības dienests (NHS) paziņoja, ka sāks pārbaudīt aizdomīgus gadījumus mājās, kas ietaupa risku inficēt citus, ja viņi nonāk slimnīcā.
Ķīnas uzņēmumi 2020. gada 25. februārī sāka ražot 1,7 miljonus COVID-19 laboratorisko testa komplektu dienā.

## Laboratoriskie testi
thumb|270px|Pozitīva RT-PĶR testa iespējas samazināšanās pēc pirmo COVID-19 simptomu parādīšanās.
COVID-19 laboratorisko pārbaudi var veikt ar reālā laika polimerāzes ķēdes reakcijas (RT-PĶR) metodi, nukleīnskābju testiem un ELISA metodes antivielu un antigēnu testiem, kuriem pieejami komerciāli komplekti.

### PĶR testi
Pirmo SARS-CoV-2 vīrusa RT-PĶR testu izstrādāja Vācijas zinātnieki 2020. gada janvārī, izgatavojot 250 000 testa komplektus Pasaules Veselības organizācijas PVO vajadzībām.
28. janvārī arī Dienvidkorejas *Kogenebiotech* izstrādāja savu koronavīrusu noteikšanas RT-PĶR komplektu ar nosaukumu *PowerChek Coronavirus*, kas nosaka gan betakoronavīrusa E gēnu, gan SARS-CoV-2 vīrusam raksturīgo RdRp gēnu.
2020. gada februārī arī citi uzņēmumi, piemēram, *Seegene* un *Solgent* izstrādāja savus komerciālos diagnostiskos komplektus ar nosaukumiem *DiaPlexQ* un *Allplex 2019-nCoV Assay*.

23. aprīlī Latvijas valdība pieņēma lēmumu sākt izmantot ātros COVID-19 testus, kuriem testēšanas process aizņem tikai 45 minūtes agrāko 3 līdz 6 stundu vietā. Šos testus sāka veikt Rīgas Austrumu klīniskā universitātes slimnīca (RAKUS), kuras sastāvā atrodas Nacionālā references laboratorija. Tas deva iespēju slimnīcām saņemt analīžu rezultātus īsākā laikā, piemēram, ja pacientam nepieciešams veikt steidzamos gadījumos, piemēram, ja slimnīcā būs ievests pacients, kuram nepieciešama steidzama ķirurģiska operācija, vai pie noteiktām indikācijām, piemēram, infarkts vai insults, dialīzes, kā arī citos gadījumos. Lielā starptautiskā pieprasījuma dēļ Latvija mēnesī varēja saņemt 2000 testus no ražotāja rūpnīcas Zviedrijā, vidēji dienā varēja veikt aptuveni 70 ātro COVID-19 testu.

6. maijā FDA deva Ārkārtas lietošanas autorizāciju (EUA) SARS-CoV-2 nukleīnskābju noteikšanai augšējo elpceļu uztriepēs, kas balstīta uz CRISPR tehnoloģiju.

### Antivielu testi
thumb|270px|Negatīvs (pa kreisi) un pozitīvs (pa labi) anti-SARS-CoV-2 IgG/IgM antivielu testa rezultāts.
Jau 2020. gada 28. februārī Dienvidkorejas uzņēmums *PCL* piedāvāja pretvīrusa antivielu noteikšanas komplektu *COVID-19 Ag GICA Rapid*, kas varētu noteikt infekcijas diagnozi 10 minūšu laikā.

2020. gada maijā E. Gulbja Laboratorija sāka veikt SARS-CoV-(COVID-19) IgA un IgG antivielu semikvantitatīvu noteikšanu ar EUROIMMUN (Vācija) izstrādāto testēšanas sistēmu, paredzot tos ar molekulāro PĶR metodi pārbaudītās un apstiprinātās personas imunās atbildes noskaidrošanai uz SARS-Cov-2 un tiem ir epidemioloģiska nozīme sabiedrības kopējās imunitātes noskaidrošanā. Analīzes Anti-SARS-CoV-2 IgA un IgG cena bija EUR 41,50, atsevišķi Anti-SARS-CoV-2 IgG noteikšanas cena EUR 21,65. Pētījumi par reakcijas precizitāti bija veikti saskaņā ar CLSI vadlīnijām Nr. EPO-A3, testēšanas metodei bija CE sertifikāts.

### Antigēnu testi

2020. gada 8. martā Taivānas *Academia Sinica* paziņoja, ka 19 dienu laikā izveidots un notestēts monoklonāls jaunā koronavīrusa nukleokapsīdas antigēns, kas var palīdzēt atklāt vīrusa klātbūtni 15-20 minūšu laikā. Par paraugu tika izmantots gripas ātrais diagnostiskais tests.

2020. gada 26. augustā ASV kompānija *Abbott* paziņoja, ka saņēmusi no *U.S. Food and Drug Administration* (FDA) steidzamības kārtas *Emergency Use Authorization* (EUA) atļauju *BinaxNOW™ COVID-19 Ag Card* ātrā testa ražošanai.
13. oktobrī Šveices kompānija *Roche* paziņoja, ka sāks SARS-CoV-2 antigēnu testa Elecsys® ražošanu plaša mēroga testēšanai, kas kļūs pieejama 2020. gada beigās. Tests bija ieguvis CE sertifikātu un iesniegts FDA steidzamai izskatīšanai, balstoties uz *Emergency Use Authorisation* (EUA) regulu.

## Attēldiagnostika
Krūšukurvja datortomogrāfija (CT) ļauj precīzi diagnosticēt COVID-19 96,1% gadījumu, tādēļ tā iesakāma kā papildu izmeklējums pacientiem ar plaušu karsoni (pneimoniju).

COVID19CT2.webp|Tipiskie "matstikla" aizēnojumi krūšukurvja datortomogrāfijā (CT) pacientam ar sākotnēju COVID-19 pneimoniju
COVID19CT1.webp|Aizēnojumi krūšukurvja datortomogrāfijā (CT) pacientam ar progresējošu COVID-19 pneimoniju


## Latvijā veikto diagnostisko testu dinamika
COVID-19 pandēmijas laikā Latvijā nelielos apjomos sāka veikt jau pirms 27. februāra. Sākotnēji testus SPKC neveica visiem Latvijas robežās šķērsotājiem, bet fokusējās un atklāto gadījumu kontaktu apzināšanu. Testēšanas apjoms ievērojamo pieauga slimības otrā viļņa laikā 2020. gada oktobrī.

## Atsauces